turjo4nis/wikipedia-bn-dump-20250701 huggingface dataset:
লিসা গাজী

লিসা গাজী (; জন্ম ১৪ই আগস্ট ১৯৬৯) বাংলাদেশে জন্মগ্রহণকারী একজন ব্রিটিশ লেখিকা, নাট্যকার, থিয়েটার পরিচালিকা এবং অভিনেত্রী। তিনি লন্ডনে বসবাস করেন।

পটভূমি 
লিসা গাজীর পিতা বাংলাদেশের মুক্তিযুদ্ধ এর সময় যুদ্ধ করেছিলেন।

কর্মজীবন
গাজী থিয়েটার ও আর্টস কোম্পানি কমলা কালেক্টিভের সহ-প্রতিষ্ঠাতা। সাউথব্যাংক সেন্টারে তিনি ছিলেন "সিক্স সিজনস" এবং তাহমিমা আনাম এর  আ গোল্ডেন এজ উপন্যাসের স্ক্রিপ্ট-লেখিকা এবং অভিনেত্রী। তার মঞ্চনাটকের কাজের মধ্যে রয়েছে: বীরাঙ্গনা: উইমেন অব ওয়ার, সোনাতা, রোকেয়ার স্বপ্ন, দৈত্যের প্রতিশোধ, চিন্তাশীল মানুষ, এবং বনবিবি। ২০১২-এ তিনি বনবিবি: জঙ্গলের নারী এর জন্য স্ক্রিপ্ট লেখেন। তিনি পিপলস রোমিও নামের মঞ্চনাটকে অভিনয় করেন, যেটি "তারা আর্টের" সাথে দেশব্যাপী আট সপ্তাহ সফর করে। সোনাতা মঞ্চনাটকে তিনি অভিনয় করেছিলেন, যার জন্য ২০১০ সালে ব্রিটিশ কাউন্সিল কর্তৃক বাংলাদেশে আমন্ত্রণ পান। তিনি "আ গোল্ডেন এজ" এর ধারাবাহিক অভিযোজনে অভিনয় করেছিলেন। তিনি আকরাম খানের দেশ মঞ্চনাটকে একজন সাংস্কৃতিক সমন্বয়কারী হিসাবে এবং একজন কণ্ঠ শিল্পী হিসেবে কাজ করেন।

২০১২-এ, গ্লোব থিয়েটারে অনুষ্ঠিত গ্লোব টু গ্লোব ফেস্টিভাল-এ তিনি দ্য টেমপেষ্ট এর একজন স্ক্রিপ্ট লেখিকা হিসেবে কাজ করেন। তিনি "উইস্পার মি হ্যাপি এভার অাফটার" নামক গার্হস্থ্য সহিংসতার  উপর ভিত্তি করে বানানো একটি মঞ্চনাটকে অভিনয় করেছিলেন। তিনি অভিনেত্রী হিসেবে ট্রেনফরচেইঞ্জ পরিচালনা করেন এবং দাতব্য সংস্থা ওয়াটারএড -এর জন্য একটি চলচ্চিত্রে তাদের সাথে একটি প্রকল্পে কাজ করেছেন। মে এবং আগস্ট ২০১৪ এর মধ্যে, তিনি বিবিসির একটি শিক্ষাবিষয়ক চলচ্চিত্রের একটি ধারাবাহিকে অভিনেত্রী হিসাবে কাজ করেছেন।

বাংলা টিভিতে তিনি এই জনপদে নামক একটি সাপ্তাহিক সরাসরি ফোনালাপ অনুষ্ঠানের উপস্থাপনা করন। ২০১০-এ, তার প্রথম উপন্যাস রৌরব প্রকাশিত হয়।

তাকে কমলা কালেক্টিভের "বীরাঙ্গনা: উইমেন অব ওয়ার" থিয়েটার প্রকল্পের জন্য এসিই কর্তৃক শিল্পের জন্য অনুদান প্রদান করা হয়। তিনি ছিলেন একজন ধারণা বিকাশকারী, সহ-লেখিকা এবং এই থিয়েটার প্রোডাকশনে তিনি নিজেই অভিনয় করেছেন।

মে ২০১৪-এ, গাজি বিবিসি এশিয়ান নেটওয়ার্ক-এ নাদিয়া আলীর সঙ্গে এক সাক্ষাৎকার অনুষ্ঠানে যোগ দেন।

ব্যক্তিগত জীবন
গাজী ও তার স্বামী,এবং তাদের দুই সন্তান আছে;  একজনের জন্ম ২০০৪ সালে (নাম শেয়া), অন্যজনের জন্ম হয় ২০০৬ সালে (নাম রিশি)।

চলচ্চিত্রের তালিকা

চলচ্চিত্র

মঞ্চ

আরো দেখুন
ব্রিটিশ বাংলাদেশী
ব্রিটিশ বাংলাদেশীদের তালিকা

তথ্যসূত্র

বহিঃসংযোগ

কমলা কালেকটিভের ওয়েবসাইট

১৯৬৯-এ জন্ম
জীবিত ব্যক্তি
ব্রিটিশ মুসলিম
ব্রিটিশ বাংলাদেশী
বাংলাদেশী মঞ্চ অভিনেত্রী
ব্রিটিশ মঞ্চ অভিনেত্রী
বাংলাদেশী চলচ্চিত্র অভিনেত্রী
ব্রিটিশ চলচ্চিত্র অভিনেত্রী
বাংলাদেশী থিয়েটার পরিচালক
ব্রিটিশ থিয়েটার পরিচালক
বাংলাদেশী লেখিকা
ব্রিটিশ টেলিভিশন উপস্থাপক
দক্ষিণ এশীয় বংশোদ্ভূত ব্রিটিশ অভিনেত্রী
২১শ শতাব্দীর ব্রিটিশ অভিনেত্রী
লন্ডনের অভিনেত্রী
টেলিভিশন উপস্থাপিকা
ব্রিটিশ এশীয় লেখক
২১শ শতাব্দীর ব্রিটিশ লেখক
২১শ শতাব্দীর ব্রিটিশ লেখিকা
যুক্তরাজ্যে প্রবাসী বাংলাদেশী
২১শ শতাব্দীর ইংরেজ নারী
২১শ শতাব্দীর ইংরেজ ব্যক্তি
বাংলাদেশী টেলিভিশন উপস্থাপিকা
ইসমাত জাহান

ইসমাত জাহান (জন্ম ১৯৬০) ইউরোপীয় ইউনিয়নে অর্গানাইজেশন অব ইসলামিক কোঅপারেশন এর স্থায়ী পর্যবেক্ষক। ২০০৯ থেকে ২০১৬ সাল পর্যন্ত, তিনি বাংলাদেশের রাষ্ট্রদূত হিসেবে বেলজিয়াম লুক্সেমবার্গ, এবং ইউরোপীয়ান কমিউনিটিস-এ দায়িত্বপালন করেছেন এবং ২০০৭ থেকে ২০০৯ পর্যন্ত জাতিসংঘে বাংলাদেশের প্রথম স্থায়ী প্রতিনিধি হিসেবে নিযুক্ত ছিলেন।

শিক্ষা 
বাংলাদেশ সিভিল সার্ভিস পরীক্ষায় উত্তীর্ণ হয়ে (পররাষ্ট্র বিষয়ক) ১৯৮২ সালে তিনি কূটনীতিক হিসেবে কর্মজীবন শুরু করেন, ঢাকা বিশ্ববিদ্যালয় থেকে তিনি অর্থনীতিতে অনার্স ও মাস্টার্স ডিগ্রি অর্জন করেন। পরে, তিনি ফ্লেচার স্কুল, ফ্লেচার স্কুল, টাফ্টস ইউনিভার্সিটি থেকে আইন এবং কূটনৈতিক বিষয়ে এম এ করেছেন, ক্রস নিবন্ধিত কোর্স নিয়ে মার্কিন যুক্তরাষ্ট্রের হার্ভার্ড ইউনিভার্সিটিতে কাজ করেছেন। তিনি যুক্তরাষ্ট্রের জর্জটাউন বিশ্ববিদ্যালয়ের স্কুল অব ফরেন সার্ভিসের ফেলোও ছিলেন।

কূটনৈতিক কর্মজীবন 
তার কূটনৈতিক কর্মজীবনে, ইসমাত জাহান বাংলাদেশের পররাষ্ট্র মন্ত্রণালয়ের পাশাপাশি নিউইয়র্ক সিটি, জেনেভা, এবং নয়া দিল্লিতে বাংলাদেশের বিদেশে স্থায়ী মিশনসমূহে দায়িত্ব পালন করেছিলেন। ২০০৫-২০০৭ পর্যন্ত তিনি নেদারল্যান্ডসে বাংলাদেশের রাষ্ট্রদূত হিসেবে নিযুক্ত ছিলেন।

নেদারল্যান্ডসের রাষ্ট্রদূত হিসেবে তার নিয়োগের পূর্বে, তিনি মহাপরিচালক হিসেবে দায়িত্ব পালন করেন আন্তর্জাতিক সংস্থা, জাতিসংঘ-এর এবং বাংলাদেশের পররাষ্ট্র মন্ত্রণালয়ের বহু-বৈদেশিক অর্থনৈতিক বিষয়ক উইংস এর।

জুলাই ২০১৬-এ, তিনি ইউরোপিয়ান ইউনিয়নে ওআইসি-এর স্থায়ী পর্যবেক্ষক মিশন প্রধান হিসাবে নিযুক্ত হন।

বিবাহ 
তিনি নেদারল্যান্ডস এর অধিবাসী ইউনিভার্সিটি ক্যাথলিক ডি লোভেন, বেলজিয়াম এর আরবি ভাষার অধ্যাপক জোহানেস ডেঞ্জ হিজারকে বিয়ে করেন। তার এই বিয়ে ছিল প্রথমবারের মত একজন বাংলাদেশী কূটনীতিকের সাথে এক অ-বাংলাদেশী নাগরিকের বিয়ে।

তথ্যসূত্র 

নেদারল্যান্ডে বাংলাদেশের রাষ্ট্রদূত
বেলজিয়ামে বাংলাদেশের রাষ্ট্রদূত
লুক্সেমবার্গে বাংলাদেশের রাষ্ট্রদূত
ইউরোপীয় ইউনিয়নে বাংলাদেশের রাষ্ট্রদূত
হার্ভার্ড বিশ্ববিদ্যালয়ের প্রাক্তন শিক্ষার্থী
১৯৬০-এ জন্ম
জীবিত ব্যক্তি
বাংলাদেশী নারী কূটনীতিক
নারী রাষ্ট্রদূত
জাতিসংঘের বাংলাদেশের কর্মকর্তারা
জাতিসংঘে নিযুক্ত বাংলাদেশের স্থায়ী প্রতিনিধি
নেদারল্যান্ডসে বাংলাদেশের রাষ্ট্রদূত
জাতিসংঘের নারীর প্রতি বৈষম্য দূরীকরণ কমিটির সদস্য
বাংলাদেশী কূটনীতিবিদ
তানহা জাফরিন

তানহা জাফরিন একজন বাংলাদেশী মডেল ও চলচ্চিত্র অভিনেত্রী। তিনি লাক্স চ্যানেল আই সুপারস্টার সুন্দরী প্রতিযোগিতার সেরা দশে স্থান উত্তীর্ণ  হওয়ায় পরিচিতি লাভ করেন। "বৌ বানাবো তোকে" চলচ্চিত্রে অভিনয়ের মাধ্যমে তার চলচ্চিত্র কর্মজীবনে অভিষেক ঘটে।

ইতিবৃত্ত
তানহা জাফরিন  জয়পুরহাট জেলার পাঁচবিবি এন.এম সরকারি বালিকা উচ্চ বিদ্যালয় থেকে এসএসসি পরীক্ষায় অংশগ্রহণ করেন এবং জয়পুরহাট সরকারি মহিলা কলেজ থেকে এইচএসসি পাস করেন।

কর্মজীবন
লেখক ও চলচ্চিত্র নির্মাতা আহমেদ খান রিজবি পরিচালিত "বৌ বানাবো তোকে" চলচ্চিত্রে অভিনয়ের মাধ্যমে তানহা জাফরিনের চলচ্চিত্র কর্মজীবন শুরু হয়। তিনি "ডায়মন্ড ওয়ার্ল্ড" কোম্পানির টিভি বিজ্ঞাপনে মডেল হিসেবে কাজ করেছেন। ২০১৩-এ তিনি নবীন অভিনেতা সুমিত-এর বিপরীতে অভিনয়ের জন্য "যে গল্পে ভালবাসা নেই" নামক একটি চলচ্চিত্রে অভিনয় করার জন্য চুক্তিবদ্ধ হন।

চলচ্চিত্র

আরও দেখুন
 ঢালিউড

তথ্যসূত্র

জীবিত ব্যক্তি
বাংলাদেশী নারী মডেল
বাংলাদেশী চলচ্চিত্র অভিনেত্রী
নাসিমা আক্তার

নাসিমা আক্তার (জন্ম ১৯৭০) হচ্ছেন একজন বাংলাদেশী বিজ্ঞানী যিনি নিউক্লিয়ার মেডিসিন বিশেষজ্ঞ। ২০১০-এ, তিনি নিউক্লিয়ার কার্ডিওলজির গবেষণা এবং ভ্রূণীয় অনিয়মের নুচাল ট্রান্সসুয়েন্সীর গবেষণার জন্য বিএএস-টিডব্লিউএএস তরুন বিজ্ঞানী পুরস্কার লাভ করেন। ২০১৩-এ, নিউক্লিয়ার মেডিসিন ও আল্ট্রাসনোগ্রাফি-এ তার কাজের জন্য তিনি এলসেভিয়ার ফাউন্ডেশন অ্যাওয়ার্ড-এ সম্মানিত হন।

প্রারম্ভের জীবন ও শিক্ষা
নাসিমা আক্তার ১৯৭০ সালে জন্মগ্রহণ করেন।১৯৯৫ সালে সিলেট এম.এ.জি. ওসমানী মেডিকেল কলেজ থেকে এম.বি.বি.এস ডিগ্রি লাভ করেন এবং ২০০১ সালে বঙ্গবন্ধু শেখ মুজিব মেডিকেল বিশ্ববিদ্যালয় থেকে এম.ফিল পরে কানজওয়া সেইরইয়ো বিশ্ববিদ্যালয়, জাপান থেকে ২০০৮ সালে পিএইচডি ডিগ্রী লাভ করেন। পরবর্তীতে জাপানের কাগওয়া বিশ্ববিদ্যালয় থেকে ধাত্রীবিদ্যাসংক্রান্ত আলট্রাসনোগ্রাফি বিষয়ে প্রশিক্ষণ নেন ।

কর্মজীবন
১৯৯৮ সালে, নাসিমা আক্তার ঢাকায় বাংলাদেশ পরমাণু শক্তি কমিশন-এ নিউক্লিয়ার মেডিসিন চিকিৎসক হিসাবে কাজ শুরু করে। গর্ভধারণের প্রথম তিন মাসে নুচাল ট্রান্সসুয়েন্সী ব্যবহার করে তিনি ব্যতিক্রমসমূহ নিয়ে গবেষণা করেছেন। তিনি গর্ভস রোগের (গর্ভস রোগটি ইমিউন সিস্টেমের একটি ব্যাধি যা থাইরয়েড গ্রন্থিটিকে অতিরিক্ত পরিমাণে পরিণত করে। এটি একটি অটোইমিউন ডিসঅর্ডার, যার মানে শরীরের ইমিউন সিস্টেম ভুলভাবে শরীরের নিজস্ব কোষের উপর আক্রমণ করে) গবেষণা জন্য রেডিওয়ডিন থেরাপীও ব্যবহার করেছেন। এছাড়াও ইঁদুরের উপর পরীক্ষা করেছেন রেডিওট্রাসার উন্নত করে সিজোফ্রেনিয়া, এবং সিগমা রিসেপ্টর ইমেজিংয়ের মাধ্যমে টিউমার বৃদ্ধি, ডিমেনশিয়া, এবং স্কিটসোফ্রিনিয়া তদন্তের জন্য। তিনি জাতীয় ও আন্তর্জাতিক পর্যায়ের ৪০ টি জার্নালে পেপার প্রকাশ করেছেন এবং দেশে এবং বিদেশে ১৫ টি প্রেজেন্টেশন দিয়েছেন।

পুরস্কার 
তরুণ বিজ্ঞানী হিসাবে, নাসিমা বেশ কয়েকটি পুরস্কার পেয়েছেন, যার মধ্যে রয়েছে তরুণ বিজ্ঞানী পুরস্কার এবং বাংলাদেশ সোসাইটি অফ নিউক্লিয়ার মেডিসিনের স্বর্ণ পদক। ২০১০-এ, লাভ করেন বিএএস-টিডব্লিউএএস তরুন বিজ্ঞানী পুরস্কার এবং ২০১৩-এ ওষুধ এবং প্রাণ বিজ্ঞানে তার অগ্রণী কাজের জন্য এলসেভিয়ার ফাউন্ডেশন পুরস্কারের সঙ্গে তাকে সম্মানিত করা হয়। $৫,০০০ ডলারের পুরস্কার ছাড়াও, এলসেভিয়ার পুরস্কারের জন্য আমেরিকান অ্যাসোসিয়েশন ফর অ্যাডভ্যান্সমেন্ট অফ সায়েন্স বোস্টন এর সভায় তিনি উপস্থিত ছিলেন।

তথ্যসূত্র

১৯৭০-এ জন্ম
জীবিত ব্যক্তি
বাংলাদেশী বিজ্ঞানী
বাংলাদেশী নারী বিজ্ঞানী
বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
সিলেট এমএজি ওসমানী মেডিকেল কলেজের প্রাক্তন শিক্ষার্থী
মৌসুমী নাগ

মৌসুমী নাগ হচ্ছেন একজন বাংলাদেশী মডেল ও অভিনেত্রী। ২০০৬-এ "সুরে আঁকা ছবি" নাটকে অভিনয়ের মাধ্যমে তার মিডিয়া জগতে অভিষেক ঘটে। সুরে আঁকা ছবি ছিল তার প্রথম বাণিজ্যিক সাফল্য লাভ করা টিভি নাটক। এর পরে, তিনি ১৫০টি নাটকে অভিনয় করেছেন। মৌসুমী নাগ বর্তমানে বাংলাদেশী টিভি নাটক শিল্পের জনপ্রিয় নামগুলির একটি। তিনি বাংলা চলচ্চিত্রেও অভিনয় করেছেন।

কর্মজীবন 
রান আউট চলচ্চিত্রে অভিনয়ের মাধ্যমে তিনি আরো জনপ্রিয়তা লাভ করেন। এই চলচ্চিত্রে, তিনি অন্য আরেক বিখ্যাত বাংলাদেশি অভিনেতা সজল নূর-এর বিপরীতে অভিনয় করেন। এটি বহুল জনপ্রিয়তা লাভ করে এবং একটি বক্স অফিসের সফল চলচ্চিত্র। তিনি এই ছবিটিতে অভিনয় করে ভাল স্বীকৃতি লাভ করেন এবং তারপরে তিনি ঢালিউডের আরো কিছু চলচ্চিত্রে অভিনয় করেন, যেমন "ফিল মাই লাভ" এবং আরও কিছু চলচ্চিত্র।

ব্যক্তিগত জীবন 
মৌসুমী নাগ ২০০০ সালে "মিঠু বিশ্বাসকে" বিয়ে করেন। তারপর তিনি তার নাম মৌসুমী বিশ্বাস নামে পরিবর্তন করেন। এই দম্পতির একটি পুত্র সন্তান আছে, যার নাম "পৃথ্বী বিশ্বাস"। কিছু বছর পর, মৌসুমী মিঠু বিশ্বাসের সঙ্গে বিবাহ বিচ্ছেদ করেন এবং ২৯ আগস্ট ২০১৩-এ শোয়েব ইসলামকে বিয়ে করেন। এই দম্পতির দুটি সন্তান রয়েছে, প্রথমজন ছেলে, ১৪ সেপ্টেম্বর ২০১৫-এ তার জন্ম হয়। দ্বিতীয় মেয়ে, ১০ মার্চ ২০২৪-এ তার জন্ম হয়।

চলচ্চিত্র ও নাটক 
  রান আউট 
  প্রার্থনা  
  ফিল মাই লাভ' 
  ফুল এইচডি'' 
ফ্রম বাংলাদেশ (চলচ্চিত্র)

আরও দেখুন
 বাংলাদেশের চলচ্চিত্র

তথ্যসূত্র

বহিঃসংযোগ
 
 

জীবিত ব্যক্তি
ঢাকার ব্যক্তি
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
২১শ শতাব্দীর বাংলাদেশী অভিনেত্রী
বাংলাদেশী নারী মডেল
বাংলাদেশী মঞ্চ অভিনেত্রী
বাংলাদেশী হিন্দু
বাঙালি হিন্দু
কৃষ্ণা বসু

কৃষ্ণা বসু (জন্ম ২৬ ডিসেম্বর ১৯৩০ - মৃত্যু ২২ ফেব্রুয়ারি ২০২০) একজন ভারতীয় রাজনীতিবিদ, সমাজকর্মী এবং সংসদ সদস্য। তিনি কলকাতা সিটি কলেজে ৪০ বছর শিক্ষকতা করেন এবং পরে ৮ বছর অধ্যক্ষ হিসেবে নিয়োজিত ছিলেন।

প্রারম্ভের জীবন এবং পটভূমি 
কৃষ্ণা বসু ২৬ ডিসেম্বর, ১৯৩০-এ ঢাকায় জন্মগ্রহণ করেন। তার পিতা হচ্ছেন চারু সি. চৌধুরী জন্ম(কিশোরগঞ্জ) এবং মাতা ছায়া দেবী চৌধুরানী। তার পিতা ছিলেন সাংবিধানিক অধ্যয়ন বিশেষজ্ঞ এবং পশ্চিম বঙ্গীয় আইন পরিষদের সচিব। ১৯৫৫ সালের ৯ ডিসেম্বর তিনি শিশির কুমার বসুকে বিয়ে করেন এবং তাদের দুই পুত্র, সুমন্ত্র বসু, সুগত বসু এবং এক কন্যা শর্মিলা বসু। শিশির বসু শরৎ চন্দ্র বসুর পুত্র, সুভাষ চন্দ্র বসুর বড় ভাই।

তিনি কলকাতা বিশ্ববিদ্যালয় থেকে ইংরেজি সাহিত্যের উপর বি.এ ও এম.এ ডিগ্রী লাভ করেন। ভাটখন্দ সঙ্গীত ইনস্টিটিউট, লখনউ, উত্তর প্রদেশ থেকে সম্মানিত সঙ্গীত-বিশারদ ডিগ্রী লাভ করেন।

কর্মজীবন
তিনি কলকাতা সিটি কলেজে ৪০ বছর শিক্ষকতা করেন, যেখানে তিনি ইংরেজি বিভাগের প্রধান ছিলেন এবং আট বছরের জন্য কলেজের প্রধান হিসেবে দায়িত্ব পালন করেন।

তিনি প্রথমবারের মতো ১৯৯৬-১৯৯৮ মেয়াদে ১১তম লোকসভার সাংসদ নির্বাচিত হন। তিনি ১২তম (১৯৯৮–১৯৯৯) এবং ১৩তম (১৯৯৯–২০০৪) লোকসভারও সদস্য ছিলেন। তার তৃতীয় মেয়াদে, তিনি নিয়োজিত ছিলেন:
 চেয়ারপার্সন, পররাষ্ট্র বিষয়ক কমিটি
 সদস্য, সাধারণ উদ্দেশ্য কমিটি
 সদস্য, পেটেন্টের যৌথ কমিটি (দ্বিতীয় সংশোধনী) বিল, ১৯৯৯
 সদস্য, অফিসিয়াল ভাষা কমিটি

সক্রিয়তা এবং অর্জন 
বসু সক্রিয়ভাবে জনস্বার্থে কাজ করেছেন। তিনি কলকাতা ইনস্টিটিউট অব চাইল্ড হেলথ ট্রাস্টের প্রেসিডেন্ট এবং নেতাজি গবেষণা ব্যুরো কাউন্সিলের চেয়ারম্যান, "বিবেক চেতনা" এর প্রেসিডেন্ট – যেটি হচ্ছে অনগ্রসর নারী ও শিশুদের জন্য একটি অলাভজনক সংস্থা  এবং আর্ন্তজাতিক পি.ই.এন এর একজন সদস্য।
কৃষ্ণা বসু ইংরেজি ও বাংলা ভাষার কিছু পত্রিকার কলামিস্ট ছিলেন। যেমন: দেশ, আনন্দবাজার পত্রিকা, যুগান্তর, অমৃত বাজার পত্রিকা, দ্য স্টেটসম্যান, টেলিগ্রাফ, ইলাস্ট্রেড উইকলি অব ইন্ডিয়া। তিনি নারী ও শিশু উন্নয়ন এবং প্রতিবন্ধীদের কল্যাণের জন্যও কাজ করেছেন।

প্রয়াণ
কৃষ্ণা বসু ২০২০ সালের ২২ ফেব্রুয়ারি কলকাতার ইস্টার্ন মেট্রোপলিটান বাইপাসের একটি বেসরকারি হাসপাতালে ৮৯ বছর বয়সে প্রয়াত হন।

তথ্যসূত্র

বহিঃসংযোগ 
 

ত্রয়োদশ লোকসভার সদস্য
পশ্চিমবঙ্গের রাজনীতিতে নারী
১৯৩০-এ জন্ম
২০২০-এ মৃত্যু
একাদশ লোকসভার সদস্য
দ্বাদশ লোকসভার সদস্য
পশ্চিমবঙ্গের লোকসভা সদস্য
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
দক্ষিণ চব্বিশ পরগনা জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের নারী শিক্ষাবিদ
২০শ শতাব্দীর নারী শিক্ষাবিদ
পশ্চিমবঙ্গের তৃণমূল কংগ্রেসের রাজনীতিবিদ
কলকাতা বিশ্ববিদ্যালয়ের শিক্ষক
২১শ শতাব্দীর ভারতীয় শিক্ষাবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের শিক্ষাবিদ
সিটি কলেজ, কলকাতার শিক্ষক
লোকসভার নারী সদস্য
২১শ শতাব্দীর ভারতীয় নারী শিক্ষাবিদ
২০শ শতাব্দীর ভারতীয় নারী শিক্ষাবিদ
ঢাকার রাজনীতিবিদ
মৈশাদী ইউনিয়ন

মৈশাদী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
মৈশাদী ইউনিয়নের আয়তন ১,৯১৪ একর।

জনসংখ্যার উপাত্ত 
২০১১ সালের পরিসংখ্যান অনুযায়ী মৈশাদী ইউনিয়নের জনসংখ্যা ১৫,০৩০ জন। এর মধ্যে পুরুষ ৭,১৪৯ জন এবং মহিলা ৭,৮৮১ জন। মোট পরিবার ৩,২৫৫টি।

অবস্থান ও সীমানা 
চাঁদপুর সদর উপজেলার মধ্যাংশে মৈশাদী ইউনিয়নের অবস্থান। এ ইউনিয়নের পূর্বে শাহ মাহমুদপুর ইউনিয়ন, উত্তরে আশিকাটি ইউনিয়ন ও কল্যাণপুর ইউনিয়ন, পশ্চিমে তরপুরচণ্ডী ইউনিয়ন এবং দক্ষিণে ডাকাতিয়া নদী ও বাগাদী ইউনিয়ন অবস্থিত।

প্রশাসনিক কাঠামো 
মৈশাদী ইউনিয়ন চাঁদপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী মৈশাদী ইউনিয়নের সাক্ষরতার হার ৫৫.১%।

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
তরপুরচণ্ডী ইউনিয়ন

তরপুরচণ্ডী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
তরপুরচণ্ডী ইউনিয়নের আয়তন ২,৫০১ একর।

জনসংখ্যার উপাত্ত 
২০১১ সালের পরিসংখ্যান অনুযায়ী তরপুরচণ্ডী ইউনিয়নের জনসংখ্যা ১২,০৪৪ জন। এর মধ্যে পুরুষ ৫,৮০৩ জন এবং মহিলা ৬,২৪১ জন। মোট পরিবার ২,৪৯১টি।

অবস্থান ও সীমানা 
চাঁদপুর সদর উপজেলার মধ্যাংশে তরপুরচণ্ডী ইউনিয়নের অবস্থান। এ ইউনিয়নের উত্তরে কল্যাণপুর ইউনিয়ন, পূর্বে মৈশাদী ইউনিয়ন, দক্ষিণ-পূর্বে বাগাদী ইউনিয়ন, দক্ষিণে বালিয়া ইউনিয়ন, দক্ষিণ-পশ্চিমে চাঁদপুর পৌরসভা এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।

প্রশাসনিক কাঠামো 
তরপুরচণ্ডী ইউনিয়ন চাঁদপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী তরপুরচণ্ডী ইউনিয়নের সাক্ষরতার হার ৫৯%।

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার 
ওয়ারলেস বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
বাগাদী ইউনিয়ন

বাগাদী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
বাগাদী ইউনিয়নের আয়তন ৩,৩৯৮ একর।

জনসংখ্যার উপাত্ত 
২০১১ সালের পরিসংখ্যান অনুযায়ী বাগাদী ইউনিয়নের জনসংখ্যা ৩২,১৬৩ জন। এর মধ্যে পুরুষ ১৫,৪১৭ জন এবং মহিলা ১৬,৭৪৬ জন। মোট পরিবার ৬,৭৪০টি।

অবস্থান ও সীমানা 
চাঁদপুর সদর উপজেলার দক্ষিণ-মধ্যাংশে বাগাদী ইউনিয়নের অবস্থান। এ ইউনিয়নের দক্ষিণে ও পশ্চিমে বালিয়া ইউনিয়ন, উত্তর-পশ্চিমে তরপুরচণ্ডী ইউনিয়ন, উত্তরে ডাকাতিয়া নদী ও মৈশাদী ইউনিয়ন এবং পূর্বে শাহ মাহমুদপুর ইউনিয়ন ও ফরিদগঞ্জ উপজেলার বালিথুবা পশ্চিম ইউনিয়ন অবস্থিত।

প্রশাসনিক কাঠামো 
বাগাদী ইউনিয়ন চাঁদপুর সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী বাগাদী ইউনিয়নের সাক্ষরতার হার ৫০.৩%।

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
রিনাত ফৌজিয়া

রিনাত ফৌজিয়া বাংলাদেশের একজন সিতার বাদক।

প্রাথমিক জীবন ও পরিবার 
রিনাত ফৌজিয়ার জন্ম ১৯৬৭ সালে। তিনি বাংলাদেশ শিল্পকলা একাডেমী (জাতীয় ফাইন এন্ড পারফরমিং আর্ট একাডেমী)র সাবেক মহা পরিচালক এবং নজরুল ইন্সটিটিউট-এর ট্রাস্টি বোর্ডের চেয়ারম্যান মোবারক হোসেন খান এবং বাংলাদেশী কণ্ঠশিল্পী ফৌজিয়া ইয়াসমিন এর কন্যা। তিনি উস্তাদ আয়েত আলী খানের নাতনী।

প্রশিক্ষণ 
রিনাত তার চাচাতো ভাই প্রখ্যাত সরোদ বাদক উস্তাদ শাহাদাত হোসেন খানের থেকে সংগীতের প্রশিক্ষণ শুরু করেন। পরবর্তীতে, তিনি তার চাচাতো ভাই সিতার প্রশিক্ষক ওস্তাদ খুরশিদ খানের কাছ থেকে গুরু-শিষ্য-পরম্পরা সংগীত প্রশিক্ষণ লাভ করেন। তিনি বাংলাদেশের সংগীত প্রশিক্ষণালয় ছায়ানট থেকে পাঁচ বছর মেয়াদী একটি সার্টিফিকেট কোর্স সম্পন্ন করেন। পরে একই প্রশিক্ষণালয় অনুষদে শিক্ষক হিসাবে যোগদান করেন। বারো বছর সেতার প্রশিক্ষণ দেবার পর তিনি বাংলাদেশ টেলিভিশন এবং বাংলাদেশ বেতার (রেডিও বাংলাদেশ) এর বিভিন্ন অনুষ্ঠানে অংশগ্রহণ শুরু করেন। ২৪ নভেম্বর, ২০১৩ একটি একক সংগীতানুষ্ঠানে সিতার বাদক হিসেবে তিনি মঞ্চে উপস্থিত হন। এছাড়াও তিনি মার্কিন যুক্তরাষ্ট্র, যুক্তরাজ্য, নেদারল্যান্ডস, বেলজিয়াম, জার্মানি, ফ্রান্স, ফিলিপাইন এবং হংকংয়ের সফরকালেও সিতারের রাগ প্রদর্শন করেন।

পুরস্কার 
রিনাত ফৌজিয়া ২০০৯ সালে "অনন্য শীর্ষ দশ" পুরস্কার লাভ করেন।

ডিস্কোগ্রাফী 
 এ টাচ অব লাভ
 ট্রিবিউট টু গ্রান্ডফাদার উস্তাদ আয়েত আলী খান
 হারামানিক

প্রথমটির সংগীত রচনা ও পরিচালনা করেছিলন তার চাচা শেখ সাদী খান, অন্যদিকে দ্বিতীয়টিও রচিত হয় তার পরামর্শক উস্তাদ খুরশিদ খান এবং দাদা আয়েত আলী খান এর সংস্পর্শে। হারামানিক মৃদুল কান্তি চক্রবর্তীর সাথে লেজার ভিশন কর্তৃক প্রকাশিত।

তথ্যসূত্র 

সেতার বাদক
বাংলাদেশী নারী সঙ্গীতজ্ঞ
বাংলাদেশী গায়িকা
বাংলা ভাষার সঙ্গীতশিল্পী
১৯৬৭-এ জন্ম
জীবিত ব্যক্তি
ব্রাহ্মণবাড়িয়া জেলার সঙ্গীতজ্ঞ
বাঙালি গীতিকার
২১শ শতাব্দীর বাংলাদেশী সঙ্গীতশিল্পী
বালিয়া ইউনিয়ন, চাঁদপুর সদর

বালিয়া বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
বালিয়া ইউনিয়নের আয়তন ৪,৪২২ একর।

জনসংখ্যার উপাত্ত 
২০১১ সালের পরিসংখ্যান অনুযায়ী বালিয়া ইউনিয়নের জনসংখ্যা ৩০,৫২৭ জন। এর মধ্যে পুরুষ ১৪,১৪৮ জন এবং মহিলা ১৬,৩৭৯ জন। মোট পরিবার ৬,৪৬১টি।

অবস্থান ও সীমানা 
চাঁদপুর সদর উপজেলার দক্ষিণ-মধ্যাংশে বালিয়া ইউনিয়নের অবস্থান। এ ইউনিয়নের দক্ষিণে চান্দ্রা ইউনিয়ন; পশ্চিমে লক্ষ্মীপুর মডেল ইউনিয়ন; উত্তর-পশ্চিমে চাঁদপুর পৌরসভা; উত্তরে তরপুরচণ্ডী ইউনিয়ন ও বাগাদী ইউনিয়ন এবং পূর্বে বাগাদী ইউনিয়ন, ফরিদগঞ্জ উপজেলার বালিথুবা পশ্চিম ইউনিয়ন, গোবিন্দপুর উত্তর ইউনিয়ন ও গোবিন্দপুর দক্ষিণ ইউনিয়ন অবস্থিত।

প্রশাসনিক কাঠামো 
বালিয়া ইউনিয়ন চাঁদপুর সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী বালিয়া ইউনিয়নের সাক্ষরতার হার ৫১.৮%।

শিক্ষা প্রতিষ্ঠান 

 ফরাক্কাবাদ ডিগ্রি কলেজ।

 ফরাক্কাবাদ উচ্চ বিদ্যালয়।

 ফরাক্কাবাদ আলিয়া মাদ্রাসা।

 বালিয়া আদর্শ উচ্চ বিদ্যালয়।

 জামিয়া কোরআনিয়া মুমিনবাড়ি মাদ্রাসা।

 সাপদী জলিলিয়া ফোরকানিয়া মহিলা মাদ্রাসা।

 জামিয়া কোরআনিয়া ক্বারীমিয়া মাদ্রাসা।

 এমুলেট একাডেমি, বাঘড়া বাজার। 

  মডেল একাডেমি গুলিশা।

 বালিয়া কাজীর বাজার দাখিল মাদ্রাসা।

 আলোর একাডেমি সাপদী।

যোগাযোগ ব্যবস্থা

খাল ও নদী 

ডাকাতিয়া নদী।

হাট-বাজার 

১ ফরক্কাবাদ বাজার।

২ বাঘড়া বাজার। 

৩ বালিয়া বাজার। 

৪ ইচলি ঘাট।

৫ রানির হাট।

৬ মদিনা বাজার

৭ ঢালীর ঘাট বাজার

দর্শনীয় স্থান 

 ফরাক্কাবাদ ডিগ্রি কলেজ। 
 জামিয়া কোরআনিয়া মুমিনবাড়ি মাদ্রাসা।

উল্লেখযোগ্য ব্যক্তি 

১.জনাব সুজিত রায় নন্দী

জনপ্রতিনিধি

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
বুর্জ মুবারাক আল-কবির

বুর্জ মুবারাক আল-কবির কুয়েতের রাজধানী কুয়েত সিটির একটি প্রস্তাবিত গগনচুম্বী অট্টালিকা। এটি মাদিনাত আল-হারির নামের এক প্রস্তাবিত নগরীর অংশ হবে। ধারণা করা হচ্ছে, ইমারতটির নির্মাণ ২০৩০ সালে শেষ হবে। এটির নির্মাণ শেষ হলে এটি জেদ্দা টাওয়ারের পর পৃথিবীর দ্বিতীয় উচ্চতম ইমারত হবে। বুর্জ মুবারক আল-কবিরের উচ্চতা ১,০০১ মিটার, যা আরব্য রজনীর ১,০০১ রাতের বিষয়টি প্রতিনিধিত্ব করে। ইমারতটিতে ডাবল অথবা ট্রিপল ডেকার এলিভেটর ব্যবহার হবে। ইমারতটির তীব্র বাতাসের মাঝেও টিকে থাকতে পারবে।

তথ্যসূত্র

কুয়েতের গগনচুম্বী অট্টালিকা
কুয়েত সিটির ইমারত
লু শোউ-ইয়েন

লু শোউ-ইয়েন (; জন্ম: ৩১ আগস্ট ১৯৬১) তাইওয়ানের একজন রাজনীতিবিদ যিনি পূর্বে টেলিভিশনের উপস্থাপিকা ছিলেন। ২০১৮ সালের ২৫ ডিসেম্বর থেকে তিনি তাইচুং এর মেয়র হিসেবে দায়িত্ব পালন করছেন।

প্রারম্ভিক জীবন ও শিক্ষা
লু শোউ-ইয়েন জাতীয় চেংচি বিশ্ববিদ্যালয় থেকে স্নাতক ডিগ্রি লাভ করেন এবং পরে তামকাং বিশ্ববিদ্যালয় থেকে মাস্টার্স ডিগ্রি অর্জন করেন। তিনি তাইওয়ানের 'চাইনিজ টেলিভিশন সিস্টেম' এ কর্মরত ছিলেন এবং ১৯৯০ সালে গোল্ডেন বেল পুরস্কার লাভ করেন।

রাজনৈতিক জীবন
তিনি ১৯৯৮ সালে তাইওয়ানের বিধানসভার ইউয়ান আসন থেকে বিধানসভার সদস্য নির্বাচিত হন এবং এক মেয়াদে তাইওয়ান প্রভিন্সিয়াল কনসালটেটিভ কাউন্সিলে দায়িত্ব পালন করেছিলেন।

তাইচুং সিটি মেয়র নির্বাচন ২০১৮
২০১৮ সালে লিন চিয়া লুংকে পরজিত করে তিনি তাইচুং সিটির মেয়র নির্বাচিত হন।

তথ্যসূত্র

বহিঃসংযোগ

 

১৯৬১-এ জন্ম
জীবিত ব্যক্তি
তাইচুংয়ের মেয়র
তাইওয়ানের বিভিন্ন স্থানের নারী মেয়র
তাইওয়ানি নারী টেলিভিশন উপস্থাপক
তাইওয়ানি টেলিভিশন উপস্থাপক
জাতীয় চেংচি বিশ্ববিদ্যালয়ের প্রাক্তন শিক্ষার্থী
তামকাং বিশ্ববিদ্যালয়ের প্রাক্তন শিক্ষার্থী
হুসনা আহমেদ

হুসনা পারভীন আহমেদ ২৮ জুন  জন্মগ্রহণ করেন। তিনি ব্রিটেনে জন্মগ্রহণকারী একজন লেখিকা । তিনি ওয়াল্ড মুসলিম লিডারশীপ ফোরামের সেক্রেটারি জেনারেল।  তিনি ফেইথ রিগেন ফাউন্ডেশন এর প্রধান নির্বাহী কর্মকর্তা।

ব্যক্তিগত জীবন
আহমেদ তার স্বামীসহ লন্ডনে বসবাস করেন। তার স্বামী সারিফ উদ্দীন আহমদ ,আল খায়ের ফাউন্ডেশন এর সিইও। তার ছয় ছেলেমেয়ে।

শৈশব কাল 
আহমেদ তৎকালীন পূর্ব পাকিস্তানের ঢাকায় জন্মগ্রহণ করেন, পরে তিনি যুক্তরাজ্যে স্থান্তরিত হন। সেখানে তিনি পরিবেশ আইনের উপর পিএইচডি ড্রিগ্রি অর্জন করেন।

পেশা 
২০০৬- ২০১৩ সাল পর্যন্ত আহমদ ফেইথ রিগেন ফাউন্ডেশন এর প্রধান নির্বাহী কর্মকর্তা ছিলেন। গবেষণায় ভাল দক্ষতা থাকায় তিনি এসপিএইস হাউজিং (লন্ডন সরকারি অফিসে) এর বোর্ড মেম্বার হন। তিনি ফেইথ এন্ড বিলভ ইন ফিউচার এডুকেশন-এর কো-চেয়ার।

পুরস্কার এবং সম্মান
২০০৪ সালে আহমেদ, ইউরোপ ফেডারেশন অব ব্ল্যাক ওমেন বিজনেস ওনার'স থেকে জাতিগত এ্যাওয়ার্ড লাভ করেন। এই এ্যাওয়ার্ডটিটি যারা কৃষ্ণাঙ্গ এবং সংখ্যালগু জজাতি, কিন্ত ব্যবসা পরিচালনা করে তাদের সম্মানে দেওয়া হয়। ২০১০ সালে তিনি ইউনিভার্সাল পিস ফেডারেশন থেকে এম্বাসেডর পিস এ্যাওয়ার্ড লাভ করেন।

ব্যক্তিগত জীবন 
অহমেদ ক্রিকলহেড , লন্ডনে বসবাস করেন। তার স্বামী আল খায়ের ফাউন্ডেশন এর প্রধান নির্বাহী কর্মকর্তা। তার ৬ সন্তান।

বই

তথ্যসূত্র

১৯৬৪-এ জন্ম
জীবিত ব্যক্তি
বাংলাদেশী মুসলিম
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ বাংলাদেশী
বাংলাদেশী লেখিকা
মুসলিম লেখক
ব্রিটিশ এশীয় লেখক
২১শ শতাব্দীর ব্রিটিশ লেখিকা
ঢাকার লেখক
অফিসার্স অব দি অর্ডার অব দ্য ব্রিটিশ এম্পায়ার
ব্রিটিশ অ-কল্পকাহিনী লেখক
যুক্তরাজ্যের নাগরিকীকৃত নাগরিক
২০শ শতাব্দীর বাঙালি
২১শ শতাব্দীর বাঙালি
রেনলি ব্যারাথিয়ন

রেনলি ব্যারাথিয়ন মার্কিন গ্রন্থাকার জর্জ আর. আর. মার্টিন রচিত আ সং অব আইস অ্যান্ড ফায়ার উপন্যাস এবং এর টিভি অভিযোজন গেম অব থ্রোনসের কাল্পনিক চরিত্র।

স্টিফেন বেরাথন এবং সাসানা এস্টারমন্থ এর সন্তানদের মধ্যে সর্বকনিষ্ঠ সন্তান হলো রেনলি। এইচবিওতে পরিচালিত টিভি অভিযোজন গেম অব থ্রোনস নাটকে গেথিন এন্থনি রেনলি ব্যারাথিয়নের ভূমিকায় অভিনয় করেছেন।

তথ্যসূত্র

কল্পকাহিনীর চরিত্র
কল্পিত সমকামী পুরুষ
সাহিত্যে পুরুষ চরিত্র
টেলিভিশনে পুরুষ চরিত্র
রাজহত্যা সম্পর্কিত কল্পকাহিনী
জুবের খান

জুবের কে. খান (পুরো নাম: জুবের কামাল খান) একজন ভারতীয় অভিনেতা, যিনি হিন্দি চলচ্চিত্রে কাজ করে থাকেন। ২০১৪  সালের ৪ জুলাই, তারিখে তিনি লেকার হাম দিওয়ানা দিল চলচ্চিত্রের মাধ্যমে বলিউড পাড়ায় আত্মপ্রকাশ করেন।

ব্যক্তিগত জীবন
জুবের মধ্যপ্রদেশের ভোপালে জন্মগ্রহণ করেন। তিনি একজন বি-টেক প্রকৌশলী হিসাবে যোগ্যতা অর্জন করলেও একজন অভিনেতা এবং বিনোদনকর্মী হিসেবে নিজেকে প্রতিষ্ঠিত করেন। এছাড়াও তিনি মার্শাল আর্ট প্রশিক্ষণপাপ্ত।

কর্মজীবন
২০১৪ সালের ৪ জুলাই, তারিখে তিনি লেকার হাম দিওয়ানা দিল চলচ্চিত্রের মাধ্যমে হিন্দি চলচ্চিত্রে আগমন করেন।

চলচ্চিত্রের তালিকা

তথ্যসূত্র

বহিঃসংযোগ
 
 

১৯৮৯-এ জন্ম
জীবিত ব্যক্তি
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
ভোপালের অভিনেতা
ভারতীয় টেলিভিশন অভিনেতা